NaiveNeuron/SloPal huggingface dataset:
Danko Andrej, predseda NR SR (2019-09-17):
Prosím, prezentujme sa a hlasujme. (Hlasovanie.) Prítomných 137 poslancov, za 128, zdržalo sa 8, nehlasoval 1. Konštatujem, že sme schválili návrh novely zákona 
č. 219/2014 Z. z. o sociálnej práci. Budeme pokračovať hlasovaním v druhom čítaní o návrhu skupiny poslancov na vydanie zákona, ktorým sa mení zákon č. 82/2005 Z. z. o nelegálnej práci a nelegálnom zamestnávaní, tlač 1483, bod 61 schváleného programu. Spoločnou spravodajkyňou je členka výboru pre sociálne veci poslankyňa Vaľová. Prosím ju, aby uviedla hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov , tlač 1483.)
Pročko, Jozef, poslanec NR SR (2024-05-02):
Aha, chcem sa spýtať trolla a komunistického Blahu, prečo v proruskej televí... teda v propagandistickej televízii nehovoril... (Prerušenie vystúpenia predsedajúcim.)
Bugár, Béla, podpredseda NR SR (2018-11-29):
Nech sa páči, prezentujme sa a hlasujme. (Hlasovanie.) Prítomných 143, za 79, zdržalo sa 64 poslancov. Konštatujem, že váš návrh sme schválili. Nech sa páči.
P. Hrušovský, podpredseda NR SR: (2002-05-22):
Ľ. Macháček, poslanec: Termín na prerokovanie pre výbory do 30 dní a v gestorskom výbore do 32 dní od prerokovania v prvom čítaní.
Bugár, Béla, podpredseda NR SR (2019-09-17):
Ďakujem. Vyhlasujem rozpravu o tomto bode za skončenú. Predpokladám, pán navrhovateľ, nechcete zaujať stanovisko. Pán spravodajca? Nech sa páči.
Hort, Milan, podpredseda NR SR (2010-11-04):
Pán poslanec Igor Matovič s faktickou poznámkou, nech sa páči.
P. Paška, predseda NR SR: (2007-11-27):
Pán podpredseda vlády, chcete sa vyjadriť? Š. Harabin, podpredseda vlády a minister spravodlivosti SR: Ten pozmeňujúci návrh, čo predniesol pán predseda ústavnoprávneho výboru, je pre nás prijateľný.
Laurenčík, Milan, podpredseda NR SR (2021-07-23):
Pán poslanec Milan Mazurek s faktickou poznámkou.
Záhumenský, Marian, poslanec NR SR (2014-05-13):
Asi to bude rozumnejšie.
Glváč, Martin, podpredseda NR SR (2017-06-19):
Ďakujem. Dávam slovo spoločnému spravodajcovi, predsedovi výboru pre vzdelávanie, vedu, mládež a šport poslancovi Ľubomírovi Petrákovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Madej, Róbert, poslanec NR SR (2015-05-06):
Ďakujem pekne, pán predseda. Prosím, dajte hlasovať o tom, že Národná rada Slovenskej republiky prideľuje návrh zákona na prerokovanie ústavnoprávnemu výboru a výboru pre sociálne veci. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní.
Laurenčík, Milan, podpredseda NR SR (2021-11-11):
A teraz by mal priestor na reakciu pán poslanec Fico, ale nevrátil sa do sály, takže nebude reagovať na faktické poznámky. Keďže sa blíži 12.00 hod., prerušujem rokovanie o tomto bode programu, vyhlasujem obednú prestávku a popoludní o 14.00 hod. sa tu stretneme pri hodine otázok. Potom budeme rokovať, samozrejme, ďalej. (Prerušenie rokovania o 11.59 hodine.) (Pokračovanie rokovania o 14.00 hodine.)
Hrnčiar, Andrej, podpredseda NR SR (2016-12-06):
Ďakujem. Pani poslankyňa Jurinová. Pán poslanec Budaj, ste sa prihlásili po, s faktickou až po vystúpení pani poslankyne. Musíte sa hlásiť počas. Nech sa páči, pani poslankyňa Jurinová.
Sulík, Richard, predseda NR SR (2011-03-24):
Ďakujem. (Ruch v sále.) Opätovne poprosím kolegov o kľud v miestnosti. Ďakujem vám pekne. Máme ešte dve faktické poznámky, tak dúfam, že dokážete venovať pozornosť svojim kolegom. Nech sa páči, pán Fronc.
Glváč, Martin, minister obrany SR (2013-09-03):
Dobrý deň prajem. Ospravedlňujem sa. Vážená pani predsedajúca, vážené poslankyne, poslanci, v súčasnosti prechádza Afganistan procesom odovzdávania zodpovednosti za bezpečnosť a správu krajiny do rúk samotných Afgancov, ktorý by mal byť ukončený do konca roku 2014, čo je aj dátum ukončenia operácie ISAF. Slovenská republika sa do operácie ISAF zapája v počte 252 príslušníkov ozbrojených síl Slovenskej republiky, a to prostredníctvom účasti v provinčných rekonštrukčných tímoch, vo veliteľstvách operácie ISAF, operačných a výcvikových tímoch Národného podporného prvku, strážnych jednotiek a tímu na odstraňovanie výbušných systémov. Predkladám vám na schválenie materiál týkajúci sa zmeny mandátu príslušníkov ozbrojených síl v operácii ISAF, ktorého cieľom je v súlade s postupným ukončovaním operácie ISAF a naplnením poslania poradných a rekonštrukčných tímov ukončiť pôsobenie oboch poradných tímov ozbrojených síl Slovenskej republiky, provinčného rekonštrukčného tímu a tímu na odstraňovanie nástražných výbušných systémov. Materiál zároveň navrhuje vyslanie zdravotníckeho tímu do poľnej vojenskej nemocnice na základni Kabul International Airfield v spolupráci s Armádou Českej republiky na základe dvojstrannej dohody. Predkladaný materiál bol schválený vládou Slovenskej republiky 21. augusta 2013 a následne bol predmetom rokovania Zahraničného výboru a Výboru pre obranu a bezpečnosť Národnej rady Slovenskej republiky. Vážená pani predsedajúca, poslankyne, poslanci, týmto vás žiadam o prerokovanie a vyslovenie súhlasu s predloženým návrhom. Ďakujem.
Pellegrini, Peter, predseda NR SR (2015-04-16):
Pán poslanec Šebej.
Pellegrini, Peter, predseda NR SR (2015-05-12):
S reakciou na vaše vystúpenie – päť poslancov. Končím možnosť prihlásiť sa s faktickými poznámkami. Ako prvý pán poslanec Kadúc.
Hlina, Alojz, poslanec NR SR (2015-05-20):
Dobre, ja požiadam o minútu. Dobre? Na minútu mám nárok.
Glváč, Martin, podpredseda NR SR (2016-04-20):
Ďakujem veľmi pekne. Pán poslanec Janckulík.
Žiga, Peter, podpredseda NR SR (2024-06-12):
Ďakujem pekne, pán minister. Pani poslankyne, páni poslanci, vystúpením ministra sa podľa § 35 ods. 6 zákona o rokovacom poriadku otvára rozprava znovu. (Opätovné otvorenie rozpravy v druhom čítaní o návrhu poslanca Národnej rady Slovenskej republiky Vladimíra Baláža na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 244.) Pýtam sa, či sa hlási niekto z poslancov, že chce vystúpiť v rozprave. Končím možnosť prihlásenia sa do rozpravy. Evidujem piatich poslancov prihlásených do rozpravy. Ešte si určme, že budeme pokračovať v rámci tejto rozpravy, teraz ukončíme o dvanástej rokovanie, budeme mať dvojhodinovú prestávku na obed, o štrnástej bude pokračovať rozprava o tomto bode s tým, že o piatej, keď stihneme ukončiť rozpravu, o piatej bude hlasovanie o tomto bode. Ešte pred tým, ako dám priestor vystupujúcim v rozprave, vidím dvoch prihlásených s procedurálnym návrhom. Pán poslanec Gašpar.
P. Frešo, poslanec: (2007-12-12):
A čo sa týka toho návrhu, že vyvražďovanie zmierniť a hovoriť o násilí. Ja si myslím, že je namieste hovoriť o vyvražďovaní práve z tých preventívnych dôvodov, nakoľko komunizmus aj touto formou sa snažil umlčať, umlčať svoju vlastnú triedu roľníkov a špeciálne týchto ukrajinských. To znamená, že sme v situácii, kedy kvôli ďalším generáciám by sme mali nazvať veci pravými menami. A čím presnejšie ich nazveme, tak tým to bude pre tú generáciu zrozumiteľnejšie. Inými slovami, hovoriť o nejakom abstraktnom Stalinovom režime, ako keby Stalin bol jedna figúra, ktorá za to môže. Nie, za to mohol komunistický režim. A na záver by som chcel upozorniť pána kolegu, že práve komunistický režim a Stalinovi pohrobkovia zabránili tomu, aby sa súdne táto genocída komunistická vyšetrila, a to je hanba. (Potlesk.)
Hort, Milan, podpredseda NR SR (2010-10-22):
Pán poslanec Osuský bol posledný, ktorý sa prihlásil do rozpravy. Preto vyhlasujem rozpravu za skončenú. Chcem sa spýtať navrhovateľa, či má záujem v záverečnom slove zhodnotiť rozpravu. (Reakcia navrhovateľa.) Nech sa páči.
Richter, Ján, minister práce, sociálnych vecí a rodiny SR (2018-11-29):
Ďakujem pekne. Pán poslanec, ako ministrovi práce, sociálnych vecí a rodiny mi neprináleží odpovedať na túto otázku. Myslím si, že otázka rigoróznych prác je v kompetencii príslušných univerzít. Skončil som.
Huba, Mikuláš, poslanec NR SR (2013-03-13):
Ďakujem pekne, pán predseda. Navrhujem, aby Národná rada Slovenskej republiky prijala uznesenie, ktorým žiada vládu Slovenskej republiky predložiť na 16. schôdzu Národnej rady komplexnú štúdiu uskutočniteľnosti avizovanej časti Zimných olympijských hier 2022, o ktorú sa vláda Slovenskej republiky plánuje uchádzať, a to vrátane ekologicko-environmentálnych aspektov a dlhodobej udržateľnosti plánovaných zariadení, ako aj návratnosti vynaložených investícií. Po druhé, navrhujem doplniť program 16. schôdze o Správu o plnení Národnej stratégie trvalo udržateľného rozvoja v Slovenskej republike, tak ako to vyplýva z unesenia Národnej rady č. 1989/2002 bod B. Ďakujem.
Dvořák, Oskar, poslanec NR SR (2023-12-19):
Ďakujem, pán predsedajúci, za slovo. Kolega Truban sa tu vyjadroval k úlohe regulátorov a čítal tu teda aj ten list, teda predsedníčky Úradu pre dohľad nad zdravotnou starostlivosťou a predsedu protimonopolného úradu, ktorý sme teda dostali. Je to už ich druhý list, kde nás poslancov upozorňujú na to, že nie je problém len to, že odoberá sa nezávislosť týmto úradom. A tieto úrady majú naozaj veľký význam. Ja som to prirovnával aj v mojich predošlých vystúpeniach napríklad k úlohe úradu pre dohľad voči Národnej banke Slovenska. Poslanec Szalay to tu tiež spomínal, keď vznikal samotný Úrad pre dohľad nad zdravotnou starostlivosťou, tak sa uvažovalo nad tým, že tie kompetencie, ktoré má voči finančnej regulácii, kontrola účtovníctva finančných tokov mali pôvodne ísť teda na neskoršiu, na neskorší úrad, ktorý pohltila aj Národná banka Slovenska. A my dneska máme Národnú banku Slovenska, ktorá kontroluje miliardy eur, ktoré tu tečú naším systémom, a zároveň tu máme, a teda je závislá, máme tu guvernéra Národnej banky, ktorý teda, na ktorého postavenie nemôže nikto siahnuť. Zároveň tu máme veľmi podobný úrad, ktorý je teda Úrad pre dohľad nad zdravotnou starostlivosťou, ktorý nekontroluje len to, že či dajme tomu vám správne zoperovali koleno, alebo či bola včasne poskytnutá zdravotná starostlivosť a podobne. Tento úrad má veľkú kompetenciu v kontrole finančných tokov, ktoré idú cez poisťovne, cez zdravotné poisťovne. To znamená, že osem miliárd eur, ktoré nám idú dneska cez zdravotné poistenie, tak je to veľmi podobný tok, ako ide, ako ide cez komerčné poisťovne alebo banky a kontroluje ich Národná banka Slovenska. Tak vy idete odobrať ústavnosť tomuto orgánu. Je to, je to naozaj že bezprecedentný krok a aj ja sa chcem proti nemu vysloviť, že okrem tých ústavnoprávnych aspektov, ktoré ohrozujú toto prijatie, tak sú tu aj tieto.
Hlina, Alojz, poslanec NR SR (2014-04-02):
Ja len tak chcem povedať teda, kolegovia, tá móda, zdá sa, že naberá na obrátkach. Ja len vám chcem povedať, že čo sa mňa týka, tak ja dám o niektorých hlasovať, niektoré stiahnem, ale vždycky dva nové pridám. Čiže doporučujem, (smiech v sále) viete, lebo niekedy mám pocit, že niekto to robí, len aby to vyzeralo, že niečo robí. Takže buďme korektní aspoň v tom, naozaj ja to robím, keď si to niekto odsleduje, niektoré dám, niektoré stiahnem a pridám vždycky niečo nové, novú agendu. Dobre? Čiže možno aj to by sme sa, keď ste sa inšpirovali sťahovaním, tak sa prípadne inšpirujte aj touto technikou. Ďakujem.
B. Bugár, podpredseda NR SR: (2005-06-23):
E. Dolník, poslankyňa: Predseda Národnej rady Slovenskej republiky sa listom z 25. mája 2005 č. 788/2005 obrátil na predsedov všetkých poslaneckých klubov, profesijné a občianske združenia pôsobiace v oblasti kultúry, periodickej tlače a ostatných prostriedkov verejných informácií, aby v určenej lehote predložili výboru pre vzdelanie, vedu, šport a mládež, kultúru a médiá návrh kandidátov na člena rady. Výbor dostal návrhy kandidátov na doplnenie členov rady, ktoré sú uvedené v materiáli, ktoré máte pred sebou, myslím, že nie je nutné ich všetkých čítať. Výbor Národnej rady Slovenskej republiky pre vzdelanie, vedu, šport a mládež, kultúru a médiá posúdil predložené návrhy kandidátov na člena rady a konštatoval, že kandidáti uvedení pod poradovými číslami 1 až 6 spĺňajú všetky náležitosti a predložené návrhy sú v súlade s kritériami podľa § 7 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách. Gestorský výbor po zvážení týchto skutočností v prijatom uznesení č. 398 zo 14. júna 2005 vyslovil súhlas s návrhom na voľbu člena Rady pre vysielanie a retransmisiu a odporúča Národnej rade Slovenskej republiky, aby 1. konštatovala, že a) dňom 16. februára 2005 skončilo funkčné obdobie trom členom Rady pre vysielanie a retransmisiu, b) uznesením z 9. februára 2005 č. 1502 zvolila dvoch členov Rady pre vysielanie a retransmisiu, c) je potrebné zvoliť jedného člena rady, aby Rada pre vysielanie a retransmisiu mala 9 členov (§ 6 ods. 1 zákona); 2. zvolila podľa § 6 ods. 1 a § 8 ods. 3, § 7 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách jedného člena na obdobie šesť rokov, ktoré začne plynúť dňom zvolenia; 3. voľbu uskutočnila tajným hlasovaním podľa § 39 ods. 9 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov; 4. uskutočnila druhé kolo voľby v prípade, že v prvom kole nebude zvolený žiaden z navrhovaných kandidátov, do ktorého postupujú dvaja kandidáti, ktorí v prvom kole získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký najvyšší počet hlasov. Uznesenie, ktoré má Národná rada prijať, je súčasťou materiálu, ktorý máte pred sebou. Ďakujem. Skončila som.
Kazda, Radovan, poslanec NR SR (2022-06-16):
Pán predseda, dajte, prosím, hlasovať o bodoch 14 až 17 spoločnej správy s odporúčaním gestorského výboru schváliť. Aj tu však upozorňujem na podaný pozmeňujúci návrh.
Beblavý, Miroslav, poslanec NR SR (2015-02-18):
Keby ste sa vy, pán predseda, zdržali, lebo ste tu takú hanbu vyrobili teraz, že teraz buďte chvíľu vy rešpektujúci slušnosť... (Prerušenie vystúpenia predsedajúcim.)
Smolíková, Eva, poslankyňa NR SR (2016-11-30):
Ďakujem veľmi pekne. Pán poslanec Gröhling, my sme už o tom aj trošku aj pred tým diskutovali a poznáme navzájom svoje myslenie. Len ja to poviem, Braňo, jeden taký rozdielny pohľad na túto problematiku, čo zase ja vidím a ja cítim, a preto som si to dovolila predložiť, že v programovom vyhlásení ale tejto vlády, ale aj v našom, ale už aj v tom, čo som čítala, čo pripravujú experti. Veď je predsa jedna daná veľmi rozumná myšlienka, s ktorou ja sa stotožním, že vytvárajme teda naozaj, otvárajme také triedy, také študijné odbory, také učebné odbory, ktoré si naozaj vyžaduje tá prax. Keď my vieme veľmi dobre, že na Slovensku my nepotrebujeme, ja neviem, každoročne vyškoliť 30 geológov. Veď to je naozaj, to je niečo nonsens, ale my skutočne potrebujeme tých pravých, tých majstrov, ktorí sú základom tohto štátu, tejto republiky a ktorí vlastne toto všetko vyprodukovali. Veď my nemôžeme mať samých, prepáčte teraz, samých poslancov a samých ministrov! My tu musíme mať aj ľudí, ktorí naozaj budú robiť. A toto bol môj názor a ja sa takto dívam na vzdelávanie a ja sa takto dívam na to, že budeme ďalej diskutovať a budeme ďalej pripravovať ten národný program. Že sa pozrieme na tie gymnáziá, ktoré nám teda naozaj produkujú tie deti. Kam idú? Na aké vysoké školy? Ako sú uplatniteľné? Ale ja si osobne myslím a moje skúsenosti zo života sú tie, že keď máš dobrého klampiara, no tak ho zlatom vyvážiš. Keď máš šikovného obkladača, tak ten zarába určite viac, než zarábame my tu. Toto ma viedlo k tomu, že nech je naozaj, nech tie deti, ktoré vyštudujú a trávia tam svoj čas, rodičia ak to podporia a je o to záujem. A či tam bude kvalita? No o tej kvalite tých pedago... (Prerušenie vystúpenia časomerom.)
Hrnčiar, Andrej, podpredseda NR SR (2016-12-01):
Ďalšou a poslednou písomne prihlásenou vystupujúcou v rozprave je pani poslankyňa Dubačová.
Zmajkovičová, Renáta, podpredsedníčka NR SR (2014-09-19):
Ďakujem, pán minister. Prosím určeného spoločného spravodajcu zahraničného výboru poslanca Mikuláša Krajkoviča, aby informoval Národnú radu o výsledku rokovania výborov o tomto návrhu vlády. Nech sa páči.
Urban, Miroslav, poslanec NR SR (2021-06-23):
Ďakujem za slovo. Myslím si, že táto téma Slovensko zbytočne rozdeľuje a väčšinu ľudí na Slovensku táto téma, bohužiaľ, nezaujíma. Ja chápem a akceptujem obidva názory aj ten pro-life, aj ten pro-my good life, prístup taký možno povedať že egoistický. Ale keď ste spomínali tie fakty, ten 12. týždeň to sme si my stanovili, že dovtedy je to embryo. Ale v 6. týždni má ten fétus už 4 milimetre, už sa tam hýbe, také srdiečko, taká trubica, ktorá má už 80 úderov za minútu a v 9. týždni už je srdce rozdelené na štyri komory. Čiže my sme si to tak stanovili ako ľudia, že do 12. týždňov to nič nie je. To je náš výplod. A čo sa týka tej vašej štatistiky, tak ste spomínali, že tie ženy, ktoré idú na potrat, lebo sú ohrozené chudobou. A to ste spomínali Spojené štáty, najbohatšiu krajinu na svete. Ja si myslím, že chudoba by nemala byť príčinou toho, aby žena išla na potrat. K tým faktom. Nedávno vyšiel v časopise The Lancet prognóza, ako bude vyzerať populácia na Slovensku. Tak teraz je to 5,4 a v roku 2100 nás bude 2,5 mil. Aj to je dôvod preto, aby sme tú prorodinnú politiku usmernili týmto smerom, aby nás bolo viacej. Ja len pre príklad uvediem Afganistan, ktorých bolo podobne ako v Československu 15 mil. v 80-tych rokoch, teraz ich je 37 mil. a v roku 2100 ich bude 130 mil. Takže vidíte, že tá chudoba naozaj by nemala byť príčinou toho, tejto, týmto problémami. Myslím si, že budúcnosť nám ukáže a naši potomkovia sa budú čudovať, ako sme k tejto téme pristupovali, keď budú čoraz väčšie problémy so sociálnym zabezpečením a podobne. A nechcem hovoriť už o infertilite, ktorá narastá a s týmto obdobné problémy... (Prerušenie vystúpenia časomerom.)
Žiga, Peter, minister životného prostredia SR (2012-10-16):
Ďakujem pekne. Vážený pán predseda, vážené panie poslankyne, páni poslanci. (Prerušenie vystúpenia predsedajúcim.)
Frešo, Pavol, poslanec NR SR (2013-04-16):
Ďakujem veľmi pekne. A kolegom z SDKÚ sa ospravedlňujem, že pokúsim sa byť edukatívny a výchovný zoči-voči pánom poslancom SMER-u, ktorým ďakujem za to, že mi osvetlili, ako hlboko chápu, resp. nechápu tú časť, ktorú som predniesol, ale pokúsim sa to ešte rýchlo, rýchlo napraviť. Po prvé. Týchto päť opatrení nepovažujem za, alebo päť oblastí, v ktorých treba robiť opatrenia, nepovažujem za niečo pravicové alebo ľavicové, lebo neviem si predstaviť, že by ani socialistická vláda, normálna, hej, normálna, kdekoľvek na svete, pripúšťala, že je dobré byť na špici peletónu s daňami, prípadne s cenami elektrickej energie. Čiže to sú podľa mňa úplne legitímne, legitímne zmeny, ktoré treba spraviť, a preto hovorím, týchto päť opatrení má svoje opatrenia, treba o nich diskutovať. Čo sa týka, čo sa týka tých čísel, ja hovorím, sme naozaj v tomto volebnom období, môžme si vyťahovať rôzne čísla, ale je zbytočné sa od tej práce, ktorá nás čaká, nejakým spôsobom dištancovať. Pán poslanec Podmanický, ja som to vysvetlil pomerne podrobne, ja som to neštudoval, aké školy ste študovali vy, ale ja som študoval technologické procesy, to znamená, mám veľa matematiky a veľa práce so systémami, ale chcem vám jednu vec povedať, naozaj, skutočne. Ak chcete hľadať väzbu medzi nejakými dvoma vecami, ktoré súvisia, tak treba najprv vyriešiť tie, ktoré zjavne sú za sebou kauzálne naviazané. A ubezpečujem vás, ja vás to naučím niekedy o prestávke, ale ubezpečujem vás, že skutočne investície závisia od toho, jak vyzerá, jak vyzerá Zákonník práce. Treba sa kohokoľvek opýtať. Z toho sa nevysmejete, to je proste jednoducho tak, že ak nechcete byť len naozaj, že ideologicky tuná sa tváriť, no tak potom poďme na reálnu debatu, opýtajme sa, urobme si anketu medzi odborníkmi, či investície závisia, alebo nezávisia od Zákonníka práce, a následne, keď sa sústredíte, to pochopíte za tých 9 sekúnd, čo ešte mám, a následne investície potom zvyšujú HDP. Toto dajte normálne študentom ekonómie, určite vás poučia lepšie jak ja. Ďakujem.
Mičovský, Ján, poslanec NR SR (2013-09-10):
Ďakujem pekne za slovo, vážená pani podpredsedníčka. Ja sa domnievam, že vôbec nie je dôležité, aké je bydlisko poslanca, samozrejme, ani nie jeho meno. A možno by ma tak veľmi nezaujímalo ako voliča ani to, ktorá strana ho práve získala na svoju kandidátku. Ja by som si vedel predstaviť svoju takú radostnú voličskú budúcnosť, keby som mal možnosť, a v tom chcem podporiť pána poslanca Procházku, jednoznačne si vybrať od 1 do 150 mien osobností, ľudí, o ktorých si budem môcť myslieť na základe ich životných príbehov, na základe ich názorov, na základe predovšetkých ich skutkov, že sú to ľudia, ktorí by sa mali dostať do Národnej rady Slovenskej republiky. A ak sa nám podarí takto upraviť systém príchodu ľudí do tejto siene, tak možno by sme skomplikovali niektoré rozhodovacie procesy, možno by to ozaj nebolo tu vždy tak jednoduché, ale som presvedčený, že kvalita poslaneckého zboru – a čo už kvalita zboru! – ale kvalita jeho výstupov by lepšie zodpovedala potrebám našej krajiny. A preto, ak ste to nazvali ako absolútny preferenčný hlas, tak sa k tomu pridávam. A som presvedčený, že to je niečo, čo je hodné nám považovať za cieľ tejto debaty alebo za jeden z jeho dôležitých cieľov. Ďakujem.
M. Sabolová, poslankyňa: (2002-04-11):
J. Migaš, predseda NR SR: No, pán poslanec Cuper. (Hlasy v sále.)
Sulík, Richard, predseda NR SR (2011-02-03):
Nech sa páči, hlasujte, prosím, teraz. (Hlasovanie.) Zo 144 poslancov hlasovalo 78 za, 48 proti, 17 sa zdržalo, 1 nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom. Nech sa páči.
Lipšic, Daniel, poslanec NR SR (2015-05-19):
Ja ešte určite takých 10-15 minút.
Fico, Robert, poslanec NR SR (2021-12-09):
Ďakujem, pán predseda. Podľa príslušných ustanovení rokovacieho poriadku vás chcem požiadať, keďže máme iba jedno hlasovanie teraz, o poradu klubu alebo klubov v rozsahu... stačí nám 10 minút pred samotným hlasovaním. Ďakujem pekne.
E. Bauer, poslankyňa: (2003-09-17):
Z. Martináková, podpredsedníčka NR SR: Prosím, hlasujeme o postúpení návrhu zákona do druhého čítania. (Hlasovanie.) Prítomných 127 poslancov, za návrh hlasovalo 76, proti 45, zdržalo sa 6. Návrh zákona do druhého čítania sme schválili.
Hraško, Igor, poslanec NR SR (2013-07-01):
Ďakujem pekne kolegovi Feckovi aj kolegovi Osuskému. A v podstate budem reagovať len na kolegyňu Hufkovú. Pani kolegyňa, tento zákon, pokiaľ mám dobré informácie, je len o zmene názvu. O žiadnom usporiadaní novom žúp sa tu predsa nehovorilo. Takže ten, kto vám pripravoval tento príspevok, ho pripravil zle. Takže tu ide len skutočne o zmenu názvu. Ja som vo svojom príspevku, áno, hovoril o tom, že by sa do budúcnosti mohlo prikročiť aj k takémuto kroku. Potom, samozrejme, bude namieste vyčíslenie všetkého, čo s tým súvisí, zmenou žúp, zmenou municipalít. A tam naozaj možno prídeme k číslam, že by sa naozaj dali ušetriť finančné prostriedky, ale, ako som spomínal, je to o zmene vplyvu tých silných, teda, konkrétne môžem povedať, našej súčasnej vládnej strany. Takže naozaj tam nie je vôľa. A pokiaľ sme hovorili o tom, že bude treba spraviť audit kompetencií, ktorý ešte stále nie je, tak na základe neho potom vyplynú možno tieto výsledky alebo tieto rozhodnutia, ktoré sa budú musieť v budúcnosti uskutočniť na to, aby sa naozaj Slovensko prerozdelilo trošku iným spôsobom. A tam sa môžu ušetriť neskutočné finančné prostriedky, verejné prostriedky, prostriedky občanov Slovenska, ktoré platia na svojich daniach, či už priamych, nepriamych alebo tých lokálnych. Takže to je len toľko. Ďakujem pekne.
Hrnčiar, Andrej, podpredseda NR SR (2018-03-14):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Jane Nehézovej.
Hrnčiar, Andrej, podpredseda NR SR (2017-06-20):
Sedem faktických poznámok. Nech sa páči, pán poslanec Galko.
Pčolinský, Peter, podpredseda NR SR (2023-03-16):
Dve faktické poznámky. S prvou pán poslanec Krúpa.
K. Tóthová, poslankyňa: (2009-04-21):
Konštatujem, že z formálnoprávnej stránky má predložený legislatívny návrh potrebné náležitosti. Z obsahu a z dôvodovej správy vyplýva vyhlásenie predkladateľa, že legislatívny návrh je v súlade s ústavou. A je tu aj predložené potvrdenie Ministerstva financií Slovenskej republiky, že skutočne uvedená nenárokovateľnosť finančných prostriedkov zo štátneho rozpočtu je správna. Pripojená je aj doložka zlučiteľnosti návrhu zákona s právom Európskej únie. A vyplýva z nej, že problematika predloženého návrhu právneho predpisu nie je upravená v práve Európskych spoločenstiev. Predložený legislatívny návrh, ako už predkladateľ uviedol, má za cieľ zapojiť fyzické osoby alebo organizácie, t. j. právnické osoby, do legislatívneho procesu, aby vzniesli svoje pripomienky, námietky a podobne. Predložený legislatívny návrh upravuje základné pojmy, čo je pripomienkou, čo sa rozumie pod účasťou osoby. Ďalej uvádza, že v pripomienke musí byť zrejmé to, kto ju predkladá, a zverejnenie na internetových stránkach. V podstate by som uviedla, že veľa vecí v predloženom legislatívnom návrhu dnes už prakticky v praxi funguje, pretože návrhy zákonov prechádzajú pripomienkovým konaním. Už v čase, keď som robila ja predsedníčku Legislatívnej rady, boli legislatívne návrhy na pripomienkovanie rozposlané všetkým tým, ktorí boli uvedení v zozname, boli teda v registri adresátov, ako to predkladateľ navrhuje. Rozposielali sa. Bola lehota na zaslanie pripomienok. Bolo nutné vyhodnotiť pripomienky, ako to predkladateľ navrhuje. Písomne sa každá pripomienka musela zdôvodniť, kto pripomína, či bola prijatá, prečo nebola prijatá, a zároveň vyhodnotenie. V podstate tieto už v praxi uvedené, zabehané veci predkladateľ formuluje do svojho legislatívneho návrhu. V súlade s rozhodnutím predsedu Národnej rady navrhujem, aby všetky výbory Národnej rady Slovenskej republiky, samozrejme, ako vždy okrem Mandátového a imunitného výboru Národnej rady Slovenskej republiky a Výboru NR SR pre nezlučiteľnosť funkcií a výboru pre európske záležitosti prerokovali predložený legislatívny návrh. Za gestorský výbor navrhujeme Ústavnoprávny výbor Národnej rady Slovenskej republiky. A odporúčam, aby všetky výbory predmetný návrh zákona prerokovali v druhom čítaní do 10. júna s tým, že gestorský výbor ho prerokuje 12. júna 2009. Pán predseda Národnej rady Slovenskej republiky, ja som svoju spravodajskú správu ukončila, prosím, buďte tak dobrý, otvorte rozpravu.
Číž, Miroslav, poslanec NR SR (2010-09-08):
Pán exminister Počiatek, chcem reagovať na tú časť vášho vystúpenia, v ktorom ste upozorňovali na to, že predkladané opatrenia vlády vrátane návrhu uznesenia smerujú jednoznačne k tomu, aby sa vyčistil priestor vo firmách, ako je Cargo napríklad, s cieľom privatizovať ich. Pán Počiatek, je úplne zrejmé, a tí ľudia, ktorí nie sú absolútni ignoranti a nezakrývajú jednostranným, číro politickým pohľadom ekonomickú realitu, vedia, že napríklad spoločnosť ako Cargo mala v ekonomickej kríze o 50 % nižšie výkony. Tento trend, elementárna komparácia, asi ako vyzerajú dôsledky ekonomickej krízy a ako vyzerá postavenie štátu v tak veľkej spoločnosti, kde sa rádovo môže jednať dokopy až o desiatky tisíc zamestnancov, teda aj pracovných miest, že je to predmetom štátu a že intervencie štátu v tomto smere, predovšetkým tie obrovské investície do bánk, ktoré tie krízu spôsobili, že pravdepodobne treba kompenzovať na záchranu pracovných miest aj pre veľkých zamestnávateľov v rámci štátu, kde akákoľvek strata pracovných miest znamená obrovsky následnú záťaž štátu vo väzbe na nezamestnanecké miesta a na riešenie následnej situácie. Predať to bez toho, že by sa externé náklady započítali do ceny, je obludné. Veď predsa ak to teda niekto chce kúpiť, tak asi je to schopné produkovať zisk. To znamená, nie je žiadny problém dať teda váš manažment, ktorý bude vynikajúci a ktorý to bude spravovať. Veď je predsa známe, že v Nemecku napríklad vo firmách, kde je viac ako 200 zamestnancov, 90 % riadia platené manažmenty. Buďte dobrým akcionárom štátu. Je neuveriteľné, čo v tomto smere hovoríte, pán minister Mikloš, stanoviť obrovský deficit a potom sa za rok holenbať obrovskými úspechmi vašej úspory, to je priehľadné, viditeľné a budeme to... (Prerušenie vystúpenia časomerom.)
Suja, Miroslav, poslanec NR SR (2020-03-20):
Sľubujem. (Potlesk.)
Sloboda, Vladimír, poslanec NR SR (2019-12-04):
Ďakujem pekne. Kolegyne, kolegovia, tak ako zaznelo už v prvom čítaní, upresňujeme formuláciu a definíciu štatutárov organizácií, ktorých, resp. verejných funkcionárov v organizáciách, v ktorých má zastúpenie štát, kde v tomto prípade z tejto definície vylučujeme osoby, ktoré sú v orgánoch týchto spoločností za súkromné spoločnosti, nie za štát, ktorých povedzme že výkladom tejto definície doteraz mohol niekto do toho zahŕňať, tak takto bude jasné, že do tejto definície nepatria. Rovnako členovia dozorných rád v súčasnosti podľa platného znenia nemôžu popri tejto činnosti v tých dozorných radách podnikať, čo takisto nie je, nie je správne, nakoľko túto činnosť nevykonávajú na plný úväzok a popri, popritom sa venujú svojmu zamestnaniu alebo prípadne svojim spoločnostiam a prípadne dokonca sú vo viacerých spoločnostiach, ktoré sú na seba navzájom previazané, tak navrhujeme, aby rovnako ako pri obecných alebo samosprávnych poslancoch tieto činnosti boli umožnené, to znamená, že aby mohli podnikať popri výkone týchto činností. To sú tie dve najdôležitejšie zmeny a, samozrejme, sú tam ešte dve technické týkajúce sa samotného majetkového priznania, ktoré sa týkajú týchto dvoch zmien. Takže, kolegovia, kolegyne, budem veľmi rád, keď podporíte tento návrh, obzvlášť teda kluby prípadne, ktoré sa k tomu potrebujú ešte niečo spýtať, lebo som videl, že nie všetci, ktorí hlasovali za tento návrh aj na výbore, neskôr sa k tomu vyjadrili pozitívne, tak budem veľmi rád, keď si to vedia vydiskutovať ešte pred tým, ako dôjde k samotnému hlasovaniu. Ďakujem.
Vašečka, Richard, poslanec NR SR (2017-04-07):
Ďakujem. Rozmýšľal som počas vášho prejavu, že kde som to už dneska videl. A potom som si spomenul. Ráno, keď sme riešili disciplinárne konanie proti dvom kotlebovcom, fašistom, tak pán Schlosár tu tiež čítal takú obhajobu. Žiadna ľútosť, žiadna kritika, všetko je dobré, všetko je okej, presadíme si svoje politické názory. Vy ste ako fašisti. Pardon, nie. Vy ste horší, lebo oni asi pravdepodobne (reakcia z pléna); nehučte; oni nebudú pri vláde. Vy ste pri vláde, robíte to oveľa sofistikovanejšie. (Reakcie z pléna.) Tak isto, tak isto tu máte nejakého vodcu, ktorý môže urážať beztrestne, ktorého nasledujete. Lebo fašisti a komunisti, to je to isté. (Výkriky z pléna.) A vy tu tlieskate ako na nejakom komunistickom zjazde veciam, ktoré sú napísané ako prejav. Frázy a potlesk. Chcem vám povedať jednu vec, že toto, čo sme tu videli, je výsledok, keď sa dlhoročne robí politika bez morálky. Cynizmus, absolútny cynizmus aj od pána ministra, od premiéra ani nehovorím. Viete, a to mi je ľúto najviac, pretože takto to dopadne. Vy viete, ako to je v skutočnosti, vy viete, ako je to v skutočnosti, ale urobíte tu cirkus, perfektne zohrané divadlo, pripravené prejavy, potlesk. Je mi to veľmi ľúto. (Potlesk.)
Grendel, Gábor, podpredseda NR SR (2022-03-22):
S ďalšou faktickou poznámkou pán poslanec Igor Kašper.
Šimečka, Michal, podpredseda NR SR (2024-06-26):
Ďakujem pekne. Štyri faktické poznámky. Ako prvý pán poslanec Dubéci, nech sa páči.
P. Paška, predseda NR SR: (2010-03-03):
(Hlasovanie.) 134 prítomných, 80 za, 54 sa zdržalo. Schválili sme návrh novely zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve. Pani poslankyňa Gabániová uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 1404.
Vaľová, Jana, poslankyňa NR SR (2013-03-21):
Ďakujem veľmi pekne. Ja si myslím, že nikto z nás, kto tu sedí, nikdy nespochybňoval a nespochybňuje inštitút verejného ochrancu ľudských práv, pretože je to dôležitá inštitúcia. Občania, ak majú svoje ťažkosti, skutočne hľadajú pomoc a chcú byť nápomocní. Samozrejme, keď pani ombudsmanka, keď ste teda boli zvolená, je mi veľmi ľúto, že skutočne vašu situáciu komplexne neriešila bývalá premiérka, čo sa týka budovy a ostatných vecí, pretože myslím si, že bola už vtedy tá možnosť, keď ste vstupovali na úrad, aby pani premiérka vyčlenila budovu, pretože si myslím, že rok 2013 není rokom jednoduchým, a to aj z toho dôvodu, že rozpočet je skoro totožný s rokom 2012, ktorý ste vlastne aj vy sama schvaľovali a za ktorý ste určite aj vy sama hlasovali, a viete o tom, že nevyhovárame sa, pretože ozaj si vážime tú prácu, ale 3 %, ideme konsolidovať finančné prostriedky, mestá, obce, všetci ideme konsolidovať finančné prostriedky, takže nie je to jednoduché a možno na margo toho zrejme asi by som povedala, že trošku ste sa zmýlili, lebo ako povedala moja predrečníčka, 126-tisíc eur delené 12, je 10 500 eur, nie tisíc, takže zrejme tam asi tá bola tá chyba, ale určite si myslím, že ste minuli tých 10 500 eur, lebo bolo potrebné ich minúť, takže asi toľko. A verím tomu, že určite do budúcna tá situácia sa bude zlepšovať, ale treba brať skutočne ohľad na zdroje vo finančnom rozpočte, na trojpercentnú konsolidáciu finančných zdrojov, na 3 %, kde sme sa vlastne zaviazali. Ďakujem.
Laššáková, Jana, podpredsedníčka NR SR (2013-10-16):
Na vystúpenie pána poslanca nie sú faktické poznámky, končím možnosť prihlásiť sa s faktickými poznámkami. Pán poslanec bol písomne prihlásený do rozpravy. Teraz sa pýtam či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán minister, chcete zaujať stanovisko? (Reakcia navrhovateľa.) Áno, nech sa páči, máte slovo.
Kollár, Boris, predseda NR SR (2020-04-28):
S ďalšou faktickou poznámkou vystúpi pán poslanec Kremský.
Pčolinský, Peter, podpredseda NR SR (2023-06-22):
Pán poslanec, čiže postup rovnaký pri ďalších? (Reakcia z pléna.) Dobre, čiže vzdávate sa obdobných otázok, okej. Ja by som chcel na balkóne privítať študentov, len neviem odkiaľ. Odkiaľ ste? Z Rožňavy. Študentov z Rožňavy. (Potlesk.) Ďakujem pekne, budeme pokračovať druhou otázkou poslanca Svrčeka, ktorá je obdobná, akurát je tam okres Hlohovec. Pán poslanec sa vzdáva tejto otázky. Ďalšia je poslanca Milana Kuriaka, ktorá, keďže pán poslanec je v sále, otázka je na dočasne povereného ministra zdravotníctva Michala Palkoviča, ktorý je tu, a otázka znie: „Pán minister, chcem vás požiadať o informáciu ohľadom schváleného odborného usmernenia na zjednodušenie zmeny pohlavia (tranzícii) na matrikách a tzv. štandardy. Bude to mať negatívny dopad na celú spoločnosť, spôsobí to veľa nešťastia a neodvrátiteľných následkov. V akom štádiu je momentálne tento dokument a jeho vykonateľnosť? Prosím vás o zrušenie podpisu pod týmto uznesením." Nech sa páči, pán minister, päť minút je vašich.
Bastrnák, Tibor, poslanec NR SR (2018-06-13):
Ja si myslím, že vaše vystúpenie, pán poslanec, bolo také, úplne jedno, čo robíme, vždy nás budete kritizovať, veď vôbec nemôžete vedieť, ako vo vláde Gábor Gál hlasoval, to je jedna vec. Ale na druhej strane ja vám musím oznámiť, že my v koalícii miesto toho, aby sme kritizovali jeden druhého, vyvolávali vášne, v každom prípade rokujeme a riešime situáciu, a preto ja si myslím, že to môžem poďakovať aj našim koaličným partnerom. Ďakujem pekne.
Laurenčík, Milan, podpredseda NR SR (2021-11-30):
Ďakujem. Na vaše vystúpenie nie sú faktické poznámky, ale v rozprave vystúpi pani predsedníčka. Nech sa páči.
Blanár, Juraj, podpredseda NR SR (2022-10-21):
Ďakujem, pán predkladateľ. Teraz udeľujem slovo spravodajcovi, ktorého navrhol gestorský výbor pre zdravotníctvo, pánovi poslancovi Marekovi Šefčíkovi, aby predniesol spravodajskú informáciu, a potom otvorím všeobecnú rozpravu. Nech sa páči, pán spravodajca.
Müllerová, Emília, poslankyňa NR SR (2013-05-15):
Vážený pán predsedajúci, vážená pani ministerka, vážení kolegovia poslanci. V súlade s § 73 ods. 1 zákona o rokovacom poriadku som bola určená Výborom Národnej rady Slovenskej republiky pre zdravotníctvo za spravodajcu k vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 478). Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Návrh zákona je v súlade s Ústavou Slovenskej republiky, ostatnými zákonmi a s medzinárodnými zmluvami, ktorými je Slovenská republika viazaná, a s právnymi predpismi Európskej únie. Schválením zákona vplyv na rozpočet verejnej správy bude negatívny z dôvodu nárastu výdavkov zdravotných poisťovní na úhradu zdravotnej starostlivosti poskytovanej v iných členských štátoch Európskej únie a nárastu výdavkov poskytovateľov zdravotnej starostlivosti v zriaďovateľskej pôsobnosti štátu, vyšších územných celkov a obcí z dôvodu nárastu minimálneho mzdového nároku lekárov. Vplyv na podnikateľské prostredie bude pozitívny. Pozitívne sa predpokladajú aj sociálne vplyvy. Dochádza k rozšíreniu možnosti čerpania zdravotnej starostlivosti na celom území Európskej únie, pričom nie je vyžadovaná administratíva súvisiaca s predchádzajúcim súhlasom zdravotnej poisťovne. Návrh zákona nemá vplyv na životné prostredie. Predložený návrh zákona má pozitívny vplyv na informatizáciu spoločnosti. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 450 z 25. apríla 2013 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, rozpravu.
Blanár, Juraj, podpredseda NR SR (2021-02-04):
Ďakujem, pán poslanec. Tým sme vyčerpali rozpravu, chcem sa spýtať predkladateľa, či chce záverečné slovo. Nech sa páči, udeľujem mu ho.
Bugár, Béla, podpredseda NR SR (2011-07-07):
Podľa paragrafu rokovacieho poriadku vystúpi v rozprave pán podpredseda Národnej rady, pán poslanec Hrušovský. Nech sa páči.
Ježík, Jozef, poslanec NR SR (2018-02-02):
Ďakujem za slovo. Vážený pán predsedajúci, vážená pani podpredsedníčka vlády, vážené panie poslankyne, páni poslanci, dovoľte, aby som vás informoval o prerokovaní návrhu zákona vo výboroch Národnej rady. Národná rada uznesením č. 931 z 29. novembra 2017 pridelila návrh zákona na prerokovanie ústavnoprávnemu výboru, a to aj ako gestorskému výboru, a určila lehoty na prerokovanie návrhu zákona vo výbore. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote výboru žiadne stanovisko k predmetnému návrhu zákona. Ústavnoprávny výbor návrh zákona prerokoval a odporúčal ho Národnej rade schváliť. Z uznesenia ústavnoprávneho výboru vyplýva 16 pozmeňujúcich a doplňujúcich návrhov. Gestorský výbor odporúča hlasovať o všetkých spoločne s odporúčaním schváliť. Gestorský výbor zároveň odporúča Národnej rade návrh zákona schváliť aj ako celok, a to v znení uvedených pozmeňujúcich a doplňujúcich návrhov. Správa ústavnoprávneho výboru o prerokovaní návrhu zákona (tlač 749a) bola schválená uznesením ústavnoprávneho výboru č. 334 z 30. januára 2018. Týmto uznesením ma výbor ako spravodajcu poveril, aby som na schôdzi Národnej rady informoval o výsledku rokovania výboru a pri rokovaní o návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, skončil som, môžte otvoriť rozpravu.
Rajtár, Jozef, poslanec NR SR (2017-09-11):
Ďakujem pekne za slovo. Vážené dámy, vážení páni, dovoľte mi uviesť návrh ústavného zákona, ktorým sa dopĺňa Ústava Slovenskej republiky č. 460/1992 Zbierky. Ide o tzv. vyšetrovacie výbory a tento návrh je v princípe rozložený do dvoch návrhov. Prvým návrhom sa mení ústava, aby takéto vyšetrovacie výbory Národnej rady Slovenskej republiky sa vôbec mohli zriadiť, a potom tým druhým návrhom zákona, ktorý bude v ďalšom bode, sa mení rokovací poriadok Národnej rady Slovenskej republiky. Dovoľte mi stručne uviesť, o čo ide a akým spôsobom takýto vyšetrovací výbor bude fungovať. Predovšetkým takéto výbory budú fungovať na prešetrenie veci verejného záujmu a stane sa tak vtedy, keď o zriadenie konkrétneho vyšetrovacieho výboru požiada aspoň tretina poslancov Národnej rady, to znamená 50 poslancov. Vyšetrovací výbor bude mať 10 členov a stručne povedané, päť členov bude z opozície a päť členov bude z vládnej koalície tak, aby bolo rovnomerné rozloženie síl v takomto výbore a nikto si tam nemohol neférovo presadiť svoje na základe číro-čisto početnej sily. Všetky orgány verejnej moci budú musieť poskytnúť vyšetrovaciemu výboru potrebnú súčinnosť. A bližšie už o týchto kompetenciách, ale aj o tom, prečo by sme mali zriadiť takéto vyšetrovacie výbory, by som chcel porozprávať v rozprave k tomuto návrhu. Takže zatiaľ ďakujem za pozornosť.
Číž, Miroslav, poslanec NR SR (2014-03-21):
Pán Kuffa, ďakujem vám za reakciu. A ešte ak mi dovolíte teda, šetrím, naozaj si vážim váš čas, tak jednu zásadnú vec ešte, dovoľte mi ešte teraz povedať. Počúval som pozorne doterajšiu rozpravu a čakal som, že koho napadne, že ak chceme chváliť rodinu, chceme jej pomáhať, predovšetkým jej musíme vytvoriť materiálne podmienky pre jej existenciu. Nesmieme... Či naozaj pomáhame rodine, keď vytvoríme v krajine stav, že keď zoberieme ten náš priemerný plat, ktorý tu je, takže ho nedosahuje 80 % občanov našej krajiny, že nevieme reprodukovať našu spoločnosť, pretože naši mladí ľudia si nevedia kúpiť byt, nevedia si zobrať ani pôžičku, pretože jednoducho im tie peniaze na to nestačia, že naši mladí ľudia do štyridsiatky, chlapci, zostávajú s rodinami u svojich rodičov, pretože nemajú si ako a kde založiť rodinu. A ani na chvíľu, ani sekundu nikto doteraz tu nediskutoval o tom, prečo je tento stav taký, okrem Matoviča, pravda, ktorý vie to preto, lebo Fico ukradol všetky miliardy, ktoré tu sú na rodinu uložené. V tom je ten problém, vážené kolegyne, kolegovia. Musíme hľadať skutočné, reálne a korektné riešenia a zamerať sa na to, čo je pri ochrane rodiny podstatné. Ďakujem. (Potlesk.)
Figeľ, Ján, podpredseda NR SR (2012-07-27):
Ďakujem pekne, pán Senko. Vzhľadom na čas, ktorý je presne 14.00 hodín, prerušujem rokovanie schôdze, pokračovať budeme podľa schváleného programu v utorok. Ďakujem. (Prerušenie rokovania o 14.00 hodine.)
Figeľ, Ján, podpredseda NR SR (2012-11-06):
Ďakujem pekne. Vzhľadom na čas teraz vyhlasujem krátku prestávku do hlasovania. Potom budeme pokračovať v rokovaní o tomto bode. (Prestávka.) (Po prestávke.)
Sulík, Richard, predseda NR SR (2011-02-08):
Ďakujem. Týmto vyhlasujem rozpravu za skončenú. A stanovisko zaujme teraz navrhovateľ.
Jurinová, Erika, podpredsedníčka NR SR (2014-11-10):
Pán poslanec Petrák.
Laurenčík, Milan, podpredseda NR SR (2021-10-06):
Na faktické poznámky teraz bude reagovať pani poslankyňa Magdaléna Sulanová, nech sa páči.
Laššáková, Jana, podpredsedníčka NR SR (2015-05-12):
Na vystúpenie pani poslankyne s faktickými poznámkami páni poslanci Kaník, Mihál a Simon. Končím možnosť prihlásiť sa s faktickými poznámkami. Nech sa páči, pán poslanec Kaník.
Matovič, Igor, poslanec NR SR (2011-07-13):
A čo sa týka koaličných strán, tak chcel by som ich zase poprosiť, aby cez leto si rozmysleli, či chcú dodržiavať dohody alebo budú to riešiť tak ako v prípade Džupu a Kolesára.
Hrnčiar, Andrej, podpredseda NR SR (2017-04-05):
V záverečnom slove.
Mihál, Jozef, poslanec NR SR (2012-12-12):
Ďakujem pekne za slovo. Ďakujem pánovi kolegovi Procházkovi za krátky, ale výstižný prejav. A ako sa hovorí, nakoniec to najlepšie. To určite platí aj pre záver rozpravy k zákonu o štátnom rozpočte. Ja si len dovolím podčiarknuť tú jednu myšlienku. Aj slepý vidí, aký deravý a na akých hlinených nohách je postavený tento štátny rozpočet. Len tí, ktorí sedia zadubene vo svojich poslaneckých laviciach a hlasujú tak, ako im veľký vodca prikáže, si myslia, že to, čo ste pripravili, je naozaj dobré. Vôbec to tak nie je. Keby ste trošku chodili medzi ľudí, tak by ste vedeli, čo sa vonku deje. Každým dňom pribúdajú nové a nové správy o tom, ako sa prepúšťa, ako firmy jednoducho optimalizujú počet svojich zamestnancov a akým spôsobom sa lúčia so svojimi pracovníkmi na dohodu. Tí si už nebudú môcť zarobiť ani to skromné euro, ktoré si zarábajú doteraz, pretože ste im to de facto znemožnili. A na druhej strane, ak si niekto myslí, že tými vyššími daňami, vyššími odvodmi získa nejaké vyššie zdroje do štátneho rozpočtu, do rozpočtu zdravotníctva alebo Sociálnej poisťovne, tak je na obrovskom omyle. To by ste tie zákony museli vedieť písať.
Vášáryová, Magdaléna, poslankyňa NR SR (2015-12-04):
Ďakujem za slovo, pán predseda. Čo sa čudujeme, veď dnes tu sedia s nami ľudia členovia Komunistickej strany Československa a Československo patrilo medzi najväčších podporovateľov teroristov na tomto území (reakcie z pléna), dokonca, dokonca máme tu dnes aj novo mladých komunistov. Na slovenskom území žil dva roky najväčší terorista všetkých čias Carlos. Veď my sme ho živili. Tento šakal, tento šakal, my sme ho živili, my sme ho financovali. (Reakcie z pléna.) My sme financovali, ľudia zo Slovenska a Čiech financovali najväčšie teroristické hnutia. A medzi nami sedia ľudia, ktorí boli v tejto strane. (Reakcie z pléna.) My chceme teraz na nich apelovať, aby po 25 rokoch, keď sa im, keď im táto situácia umožňuje, aby vyhrali voľby, my chceme na nich apelovať, aby zrazu mali morálku a zabudli na svoje preferencie voľakedajšie?! Aby sa im páčili ľudské práva alebo nejaké takéto veci? Prosím vás, veď my máme toto dedičstvo za sebou, toto dedičstvo za sebou a títo ľudia si ho v sebe nesú a ešte dlho ho budú, toto dedičstvo, na našom území presadzovať. (Potlesk.)
Blanár, Juraj, podpredseda NR SR (2020-12-03):
Dámy a páni, napriek tomu, že máme devätnástu hodinu, dal by som ešte možnosť reagovať pánovi poslancovi Blahovi a pani ministerka ešte na záver minútu, ak je všeobecný súhlas a dnes by sme aj ukončili rokovanie. (Súhlasná reakcia pléna.) Výborne, ďakujem. Pán poslanec Blaha, môžete reagovať.